Sinus flitsfeite | Health24
'n Mens se sinusse skei sowat 'n liter slym per dag af. Dit word ingesluk en deur die maag verteer.
Die membrane wat die sinusholtes uitvoer is ongeveer die grootte van twee A4-velle papier.
Kinders het adenoïede (neusmangels), 'n soort kliertjie agterin die neusholte wat as 'n ekstra filter dien en help om irriterende stowwe vas te vang. Dit verdwyn meestal op sesjarige ouderdom.
Meer grootmense as kinders ly aan sinusitus omdat kinders se sinusholtes nog nie volledig ontwikkel is nie. As 'n kind se neusslymvliese geïrriteer word, maak sy neus slym wat hy maklik uitblaas. Die slym sal moontlik sy oorkeelbuise verstop en middeloorontsteking veroorsaak of selfs sy oordromme laat bars, maar dit verstop gewoonlik nie die sinusholtes nie.